Shell in Wildekus: Groepe steun nou 2de hofgeding | Netwerk24
'n Vrou neem Sondag deel aan 'n betoging in Kaapstad teen Shell se planne om seismiese toetse aan die Wildekus te doen. Foto: GALLO IMAGES
Nadat die hooggeregshof in Makhanda Vrydag – "haas ondenkbaar" – hul aansoek om 'n interdik met koste afgekeur het, sal bewarings- en burgerlike organisasies wat Shell se seismiese toetse aan die Wildekus wil stuit, nou hul steun toesê aan 'n tweede hofgeding om dit te verhoed.
Waarnemende regter Avinash Govindjee het Vrydagoggend in sy uitspraak gesê as hy Natural Justice­ (NJ), Greenpeace, die Kei Mouth Skiboat Club (KMSBC) en die Border Deep Sea Angling Association se aansoek om 'n interdik toestaan, sal Shell groot finansiële skade ly.
Hy het wel toegegee die aansoek is dringend en in die openbare belang, maar meen die groepe het nie voldoende bewys Shell se voorgenome seismiese toetse in die oseaan by die Wildekus sal "onherstelbare skade" aan die seelewe aanrig nie.